Sign in / Join .st0{fill:#34437F;} .st1{fill:#878787;} Wednesday, January 12, 2022 ikteb hawn… Fittex Għomru l-ħabs talli qatel u kiel persuna wara s-sess Minn talk.mt January 12, 2022 talk.mt Qorti Ġermaniża kkundannat ex-għalliem għal għomru l-ħabs talli qatel raġel li ltaqa' miegħu fuq sit ta' dating online u li profana ġisem il-vittma. L-imħallef f'Qorti f'Berlin qal li l-ex-għalliem, Stefan R, ta' 42 sena, kien qatel lill-inġinier elettriku biex "iwettaq il-fantasiji tiegħu ta' kannibaliżmu". L-eks għalliem kien arrestat f'Novembru tal-2020 meta xi wħud mill-għadam tal-vittma nstabu minn nies għaddejjin f'park fit-Tramuntana ta' Berlin. Omm il-vittma ta' 43 sena kienet irrapportatu nieqes ġimgħat qabel. Iż-żewġt irġiel kienu rranġaw biex jiltaqgħu għas-sess fl-appartament ta' Stefan R fid-distrett ta' Pankow, fejn il-qattiel kien jgħallem il-matematika fi skola privata. Il-midja ta' Berlin qalet li kien sejjaħ lilu nnifsu CanOpener79 fuq il-forum tad-dating. Il-qattiel qabel kien żar chatrooms online fejn in-nies iddiskutew il-kannibaliżmu. L-investigaturi qalu li l-vittma tiegħu kienet mietet sigħat wara li ltaqgħu u fit-tfittxija tagħhom fil-flat tiegħu sabu serru tal-għadam u sikkina tal-biċċier. Waqt il-ġuri Stefan R qal lill-Qorti li kien sab lir-raġel mejjet fis-salott tiegħu filgħodu wara li għamlu s-sess u f'paniku ddeċieda li jiddisponi minn ġismu. Artiklu preċedenti Appell mill-Arċisqof kontra "dak li qisu daħal xitan fih"